દેશમાં લગભગ ત્રણ કરોડ જેટલા અદાલતી ખટલાઓ અધ્ધર પધ્ધર ટિંગાઈ રહ્યા છે તેના ઉકેલ માટે મથામણ કરવાના બદલે સર્વોચ્ચ અદાલતના ન્યાયાધીશો ભારતને સુધારી નાખવાની પળોજણમાં પડ્યા છે. જાહેરહિતની અરજીના પાપના લીધે અદાલતોને પોતાનું કામ પતાવવામાં અગવડ ઊભી થાય છે તેની કશી દરકાર સર્વોચ્ચ અદાલત રાખતી નથી. ભારતના બંધારણ મુજબ અને કાયદાની રસમ પ્રમાણે કોઈ પણ આરોપીને ગુનેગાર ઠરાવવામાં ન આવે ત્યાં સુધી તે નિર્દોષ નાગરિક છે. છતાં આરોપીઓને રાજકારણમાંથી બાાકાત રાખવાની સલાહ અંગે ભારત સરકારે સર્વોચ્ચ અદાલત સામે પોતાનો પ્રકોપ ઠાલવ્યો છે.